Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az adatkezelő tehát megkövetelheti, hogy az adatigénylő felfedje kilétét, amennyiben ez szükséges az adatigényléshez járuló költségtérítési kötelezettség esetleges későbbi kikényszerítéséhez, illetve előírt bizonylatolásához. A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.)
Paragraph Index: 1716

b) Ha a kérelem a nyilvános, közérdekű adatokon kívül más adatokra is vonatkozik, akkor az adott adatkörre vonatkozó jogszabályok szerint vizsgálandó, hogy a kérelmező jogosult-e azok megismerésére. „6. Amennyiben az adott szerv technikai, értelmezési, illetve egyéb okból képtelen a kérelmet egyszerű másolatküldéssel teljesíteni, úgy jogszerűnek tekinthető-e a személyes egyeztetés felajánlásával történő teljesítés?” Az Avtv. 20. § (1) bekezdése kifejezetten feljogosítja az adatigénylőt arra, hogy a kért adatokat tartalmazó dokumentumról vagy dokumentumrészletről másolatot kérjen, ezért álláspontom szerint ez a jog nem váltható fel az adatigénylő akarata ellenére az adatokba való betekintés felajánlásával. Budapest, 1999. július 19. Üdvözlettel: Dr. Majtényi László (254/K/1999) * * * [Állásfoglalás: a Tartalékgazdálkodási Közhasznú Társaság működtetésével kapcsolatos adatokat a Kincstári Vagyoni Igazgatóság köteles szolgáltatni, nem pedig a társaság] Keller László országgyűlési képviselő Budapest Tisztelt Képviselő Úr! A Tartalékgazdálkodási Közhasznú Társaság (Kht.) pénzforgalmi adatainak nyilvánosságát érintő beadványa ügyében az alábbiakról tájékoztatom:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes